آمریکا، بو یاز اوروپایا و اوروپا ایچینده سیاحت ائده‌جک وطنداش‌لارینی ترور سالدیری‌لاری احتیمالینا قارشی خبردار ائتدی.
خاریجی ایشلر ناظیرلیگی، "اوروپا سیاحت خبردارلیغی" آدی آلتیندا اینترنت سایتیندا ائتدیگی یازیلی آچیقلامادا، اوروپانین ایچینده اولابیله‌جک ترور سالدیری‌لارینا قارشی وطنداش‌لارینی خبردار ائدرکن، بؤیوک تشکیلات‌لاردا، رستوران‌لاردا، کوتلوی نقلیاتا ماشین‌لاریندا، آلوئر مرکزلرینده و توریستیک ساحه‌لرده دقت‌لی اولونماسی لازیم اولدوغونو ایفاده ائتدی.
بو خبردارلیغین 31 آوقوست 2016دا سونا چاتاجاغی بیل‌دیریلن آچیقلامادا،
"اوروپادا یاز آیلاریندا توریست‌لرین زیارت نقطه‌لری و خصوصیله بؤیوک تشکیلات‌لار، ترور سالدیرینی پلانلایان‌لارین هدفینده اولا‌جاق." ایفاده‌سینه یئر وئریلدی.
آچیقلامادا، فرانسادا 10 ژوئن و 10 ژوئیه تاریخ‌لرینده اوروپا فوتبال شامپیونلوغو تشکیلاتی اولاجاغی آنیمسادیلاراق، بو جور تشکیلات‌لارین ترور سالدیرینی ائتمگی دوشونن‌لر اوچون "احتیمال هدف" اولدوغو بیلدیریلدی.
آچیقلامادا آیریجا، فرانسانین، اوروپا فوتبال شامپیونلوغو تشکیلاتی و 26-31 ژوئیه آراسیندا کئچیریله‌جک "Tour de France" بیسیکلت یاریشی سببیله، فوق ا‌لعاده حالی 26 ژوئیه قدر اوزاتدیغی خاطیرلادیلدی.
